Ütle, milline on su tutvusringkond ja ma ütlen, millised on sinu geenid. Ameerika teadlaste äsja valminud uuringus küll konkreetsete  DNA-lõikudeni ei süüvitud, kuid järeldus on siiski selge: inimese tutvusringkonna struktuur ja tema geenipagas on omavahel seoses.    Ei ole ilmselt väga üllatav see tõsiasi, et geenidest sõltub, kas meil on palju või vähe sõpru. Aga uurimisrühma tulemused lähevad siit veel kaugemale. Nagu ütles Harvardi Ülikooli teadlane Nicholas Christakis, on mõned uuringus tuvastunud faktid tõeliselt eriskummalised.